ŠPANIELSKO


 * Španielsko **

=
V živote je len pár nezabudnuteľných a neopakovateľných zážitkov. Jedným takýmto bola aj naša prvá mobilita v Španielsku, ktorá trvala od 17.10. 2011 do 21. 10. 2011. Na túto mobilitu sme boli vybraní ja Ingrida Dudová, Miriama Kočišová, Vladimír Bartoš a Tomáš Jadlovský. ======

=
Cesta trvala dlho, najprv školským autom na letisko do Budapešti a potom lietadlom do Barcelony. Let bol neopísateľný, pretože sme leteli prvý krát. Ako náhle sme pristáli obdivovali sme krásnu a slnečnú Barcelonu. ======

=
Prvou úlohou bolo dostať sa do ZOO DE BARCELONA, ktorú sme museli sami nájsť, pretože zo všetkých zúčastnených krajín sme prišli ako posledný. Hľadanie bolo zaujímavé ale nakoniec s pomocou sme ju našli. Potom nás čakala cesta autobusom do mesta Montbui. Cestou sme sa ešte zastavili v národnom parku. V Montbui nás čakali rodiny, v ktorých sme strávili dve dni. Pobyt v rodinách a deň strávený v škole boli pre nás veľmi náučné. V škole sme sa najprv cez internet mohli skontaktovať s našimi rodičmi a kamarátmi, potom nás čakala hodina kde sme sa všetky krajiny navzájom spoznali. Dozvedeli sme sa o ich národných jedlách, kultúre a pamiatkach. V škole sme si vyskúšali aj prekresliť odtlačok stopy na papier. Po škole sme navštívili múzeum výroby kože a potom voľný program s rodinou, v ktorej sme bývali. ======

=
Ráno nás čakala cesta do Pyrenejí. Očarený krásou prírody sme sa ani nenazdali a už sme stáli pred hotelom a pomaly sme sa presúvali do našich izieb. Dni strávené v horách sme naplno využili všetkými aktivitami, ktoré sa tam využiť dali. Boli sme v planetáriu, laboratóriu, zasadačke na rôzne prezentácie o predátoroch. V okolí hotela sme zaznamenávali body na GPS a sledovali stopy predátorov. ======

=
Po dňoch strávených v horách sme sa presunuli znova do Barcelony kde sme už mali vlastný program pretože niektoré krajiny museli odísť skôr. Najprv sme sa ubytovali v hosteli a potom sme sa šli najesť do prístavu. Potom nás čakala vytúžená posteľ. Ráno bolo uponáhľané, pretože sme sa za málo hodín snažili stihnúť čo najviac. ======

=
Takýto zážitok sa nedá opísať pár vetami to treba zažiť, pretože byť v cudzej krajine kde nevedia po slovensky je veľmi zaujímavé. ======